ΓΡΑΠΤΗ ΕΡΩΤΗΣΗ E-1448/02

υποβολή: Samuli Pohjamo (ELDR) προς την Επιτροπή

(23 Μαΐου 2002)

Θέμα: Ίση μεταχείριση για τα μικρής εμβέλειας ανειλημμένα έργα της ΕΕ

Στις αραιοκατοικημένες περιοχές οι τοπικές αρχές, οι επιχειρήσεις και οι οργανώσεις είναι μικρής εμβέλειας και έχουν λίγους πόρους. Διαδραματίζουν όμως σημαντικό ρόλο στηνλοποίηση των έργων που χρηματοδοτούνται από την ΕΕ.

Πρόβλημα για αυτούς τους παράγοντες αποτελεί το γεγονός ότι τα έργα των Διαρθρωτικών Ταμείων πρόκειται να είναι μεγάλης εμβέλειας. Επειδή οι πληρωμές πραγματοποιούνται εκ τωνστέρων, ακόμη και η δρομολόγηση των έργων παρουσιάζει δυσκολίες.

Τα έργα μικρής εμβέλειας έχουν ιδιαίτερη σημασία για τις αντίστοιχες περιοχές και τους παράγοντές τους.

Σημαντικότερο από το μέγεθος των έργων είναι η συνέχειά τους, διότι δίνει διάρκεια στις συνέπειές τους και παράγει πιο μόνιμα αποτελέσματα. Διασφαλίζει επίσης ότι οι φορείς τους δεν θα είναι αναγκασμένοι να θυσιάζουν τους περιορισμένους έμψυχους και άψυχους πόρους τους δημιουργώντας εικονικά σχήματα συνεργασίας.

Πώς προτίθεται η Επιτροπή να εξασφαλίσει ότι κατά την προσεχή περίοδο προγραμματισμού των Διαρθρωτικών Ταμείων τα μικρά αλλά ιδιαίτερης τοπικής σημασίας έργα θα τεθούν στην ίδια μοίρα με τα μεγάλα περιφερειακά έργα·

Απάντηση του κ. Barnier εξ ονόματος της Επιτροπής

(4 Ιουλίου 2002)

Ο κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999, που προβλέπει τις γενικές διατάξεις σχετικά με τα Διαρθρωτικά Ταμεία(1), και συγκεκριμένα το άρθρο 8 αυτού, προβλέπει τη συμμετοχή των περιφερειακών και τοπικών αρχών, των οικονομικών και κοινωνικών εταίρων καθώς και κάθε αρμόδιου οργανισμού στην προετοιμασία, τη χρηματοδότηση, την παρακολούθηση και την αξιολόγηση των παρεμβάσεων που χρηματοδοτούνται από τα εν λόγω ταμεία. Οι οργανώσεις και οι αρχές τις οποίες αναφέρει το Αξιότιμο Μέλος του Κοινοβουλίου έχουν συνεπώς τη δυνατότητα να καταθέσουν σχέδια, μικρής ή μεγάλης εμβέλειας, και να ενημερώνονται τακτικά σχετικά με την εξέλιξη του προγραμματισμού στην περιοχή τους.

Εξάλλου, ο κανονισμός (ΕΚ) αριθ. 1784/1999 του Κοινοβουλίου και του Συμβουλίου της 12ης Ιουλίου 1999 σχετικά με το Ευρωπαϊκό Κοινωνικό Ταμείο(2) προβλέπει στο άρθρο 2(5) παράγραφος 2 τηνποστήριξη τοπικών πρωτοβουλιών για τη δημιουργία απασχόλησης και στο άρθρο 4(6) παράγραφος 2 τη χορήγηση μικρών επιδοτήσεων σε τοπικούς φορείς. Η Επιτροπή ενθαρρύνει έτσι την αύξηση της απασχόλησης σε τοπικό επίπεδο, όπου οι τοπικοί φορείς μπορούν να παίξουν σημαντικό ρόλο.

Όσον αφορά την επόμενη περίοδο προγραμματισμού, η Επιτροπή έχει ξεκινήσει τη συζήτηση σχετικά με τη μελλοντική πολιτική συνοχής επ' ευκαιρία της έγκρισης της δεύτερης έκθεσης σχετικά με την Οικονομική και Κοινωνική Συνοχή(3) και της πρώτης έκθεσης προόδου(4). Αυτά τα δύο έγγραφα αποτελούν αντικείμενο θεματικών και οριζόντιων σεμιναρίων κατά τη διάρκεια των οποίων όλοι οι παράγοντες της περιφερειακής πολιτικής μπορούν να εκφράσουν τις επιθυμίες τους και τα αιτήματά τους όσον αφορά το μέλλον αυτής της πολιτικής. Η Επιτροπή θα προβεί σε μία σύνοψη αυτής της συζήτησης και θα παρουσιάσει τις προτάσεις της όταν θα δημοσιεύσει την τρίτη έκθεση σχετικά με την Οικονομική και Κοινωνική Συνοχή περί τα τέλη του 2003.

(1) ΕΕ L 161 της 26.6.1999.

(2) ΕΕ L 213 της 13.8.1999.

(3) COM(2001)24 τελικό.

(4) COM(2002)46 τελικό.

(5) ΕΕ L 213 της 13.8.1999.

(6) ΕΕ L 213 της 13.8.1999.